Štátna cesta 8 (Chorvátsko)

Štátna cesta 8 alebo Jadranská magistrála () je 643,1 kilometrov dlhá cesta, ktorá vedie od hraničného priechodu Pasjak so Slovinskom cez mestá Rijeka, Zadar, Šibenik, Split, Opuzen a Dubrovnik až na hraničný priechod Karasovići do Čiernej Hory. Je najdlhšou štátnou cestou v krajine. Na úseku KlekZaton Doli je cesta prerušená bosniansko-hercegovinským teritóriom okolo mesta Neum. Tu ju dopĺňa magistrála 2.

Pred dokončením diaľnic A1, A6 a A8 (postupne v rokoch 2001 až 2007), bola D8 jednou z najvyťaženejších ciest Chorvátska, a to najmä v letnej sezóne. Spája totiž všetky chorvátske letoviská pri Jadranskom mori. D8 však nie je výhodnou alternatívou ku diaľniciam kvôli početným úrovňovým križovaniam, množstvom prejazdov cez zastavané územie a takisto aj z dôvodu, že cesta takmer dokonale kopíruje veľmi členité chorvátske pobrežie.

Na niektorých úsekoch, najmä v okolí Splitu je cesta v súčasnosti rozširovaná na štvorprúdovú rýchlostnú cestu (brza cesta) z dôvodu naplnenia kapacity dvoch prúdov. Diaľnica A1 v súčasnosti končí pri osade Ravča a prakticky všetka doprava smerujúca na juh sa napája na D8. Problémovým úsekom je prejazd cez bosniansko-hercegovinské územie, ktoré sa snaží chorvátska vláda vyriešiť obchvatom cez polostrov Pelješac. V roku 2007 sa začali stavebné práce na Moste Pelješac, ktorý bude súčasťou D8alt, avšak tie boli pozastavené z dôvodu nedostatku finančných prostriedkov.

D8 bude definitívne nahradená diaľničnou sieťou až po dobudovaní A1 po Dubrovnik a po dokončení A7 na úseku RijekaŽuta Lokva.

V letnej sezóne počas výmeny turnusov cez víkendy býva často D8 uzavretá pre nákladnú dopravu. Problémy spôsobuje aj bóra, silný severovýchodný vietor, ktorý často fúka vo Velebitskom kanáli.

 Štvorprúdové úseky 
Niekoľko úsekov D8 je v súčasnosti prebudovávaných na rýchlostné cesty.
 TrogirKaštel Sućurac
 Kaštel SućuracSplitLovrinac
 LovrinacOmiš

 Hustota premávky 
D8 je jednou z najvyťaženejších ciest v krajine, pretože spája všetky morské turistické letoviská. Hustota dopravy závisí od stupňa rozvinutia turizmu. Napríklad v okolí mesta Karlobag je premávka 50-krát redšia oproti okoliu Splitu.

  Miesto sčítania AADT ASDT Poznámky 2801 Pasjak 4 939 8 574 Hraničný priechod, pred nájazdom na  2816 Permani  6 836 5 486 Medzi križovatkami s  a  2804 Mučići  5 273 5 977 Pri križovatke s  2809 Pavlovac  8 739 11 228 Medzi križovatkami s  a  2917 Kostrena  8 970 12 307 Pri križovatke s  2923 Crikvenica  8 326 14 752 Pri križovatke s  2928 Novi Vinodolski  6 100 13 838 Medzi križovatkami s  a  2929 Senj  5 196 12 145 Pri križovatke s  4102 Sveti Juraj  3 370 8 372 Medzi križovatkami s  a  4105 Vlaka  2 737 6 997 Pri križovatke s  4207 Karlobag  1 093 2 320 Pri križovatke s  4802 Starigrad (Paklenica) 3 793 7 750 Pri križovatke s  4803 Seline 2 300 5 224 Medzi križovatkami s  a  4810 Murvica 12 307 17 102 Pri križovatke s  4814 Sukošan 6 971 12 055 Medzi križovatkami s  a  5305 Pirovac 4 887 9 723 Medzi križovatkami s  a  5308 Šibenik 14 417 22 056 Pri križovatke s  5309 Grebštica 5 191 9 273 Pri križovatke s  5407 Marina 4 301 8 374 Pri križovatke s  5423 Solin 42 951 47 133 Medzi križovatkami s  a  5422 Stobreč 49 990 56 833 Medzi križovatkami s  a  5901 Jesenice 11 419 16 805 Pri križovatke s  5909 Mimice 5 856 9 933 Pri križovatke s  5910 Brela 7 280 15 275 Pri križovatke s  6004 Živogošće 3 456 7 546 Pri križovatke s  6005 Gradac 4 704 8 811 Pri križovatke s  6010 Rogotin 7 807 13 738 Pri križovatke s  6501 Klek 5 776 10 833 Hraničný priechod 6503 Zaton Doli 3 456 7 546 Medzi križovatkami s  a  6503 Zaton 7 669 13 085 Pri križovatke s  6602 Kupari 12 010 16 827 Pri križovatke s  6603 Gruda SZ 3 573 5 197 Pri križovatke s  6603 Gruda JV 2 743 5 102 Pri križovatke s 
 AADT: priemerná ročná denná hustota dopravy
 ASDT: priemerná letná denná hustota dopravy

 Galéria 

 Pozri aj 
 Diaľnica A1
 Diaľnica A6
 Diaľnica A7
 Štátna cesta 8alt
 Cestná infraštruktúra v Chorvátsku
 Zoznam štátnych ciest v Chorvátsku

 Referencie 

 Iné projekty 

 Externé odkazy 
 Zoznam chorvátskych štátnych ciest (chorvátsky)
 Zoznam diaľnic, číslovanie a názvy výjazdov a križovatiek (chorvátsky)
 Mapa hraničných priechodov v Chorvátsku   (chorvátsky)
 Hrvatske ceste, d.o.o. Internetová stránka správcu   (chorvátsky)
 Zoznam výjazdov, odpočívadiel a iných objektov na úseku Trogir-Omiš

8